stanford-oval/wikipedia huggingface dataset:
Bat Out of Hell

| Bat Out of Hell Meat Loaf |
| --- | --- | --- |

Studioalbumin tiedot
 Äänitetty : 1977
 Julkaistu: lokakuussa 1977
 Tuottaja(t): Todd Rundgren
 Tyylilaji: Wagneriaaninen rock sinfoninen rock
 Kesto: 46.33
 Levy-yhtiö: Cleveland International
Meat Loafin muut julkaisut
| Stoney & Meatloaf 1971 | Bat Out of Hell 1977 | Dead Ringer 1981 |
Bat Out of Hell on Meat Loafin vuonna 1977 julkaistu albumi. Sitä on kuvailtu wagneriaaniseksi rockiksi[lähde? ]. Musiikkityylin takana on pitkälti myös esittäjän ja laulut tehneen Jim Steinmanin musikaalitausta. Albumin on tuottanut Todd Rundgren. Monet Bat Out of Hellillä kuultavat muusikot olivat Bruce Springsteenin yhtyeen The E Street Bandin jäseniä.
Levy sai jatko-osan 1993 albumista Bat Out of Hell II: Back Into Hell. Myös se oli menestys ja merkitsi comebackia Meat Loafille.
Meat Loaf on julkaissut alkuperäisestä Bat Out of Hellistä version yhdessä Melbournen sinfoniaorkesterin kanssa. Laulajan Australian kiertueella äänitetty Bat Out of Hell Live julkaistiin 2004.
Kolmas ja "Bat Out of Hell"-trilogian päättävä osa Bat Out of Hell III: The Monster Is Loose ilmestyi lokakuussa 2006.
Vastaanotto

Cleveland International julkaisi Bat Out of Hellin 21. lokakuuta 1977. Levy-yhtiön emoyhtiössä Epic Recordsilla melkein kaikki vihasivat albumia. Kesti aikansa ennen kuin albumi nousi jättimenestykseksi, mutta menestys oli lopulta sitäkin kestävämpää: Bat Out of Hell pysyi esim. Ison-Britannian albumilistalla peräti 474 viikkoa. Sen maailmanlaajuisiksi myyntiluvuiksi on arvioitu yli 35 miljoonaa[lähde? ].
Rolling Stone -lehti rankkasi albumin sijalle 343 lehden 500 parhaan albumin listalla.
Kappaleet

"Bat Out of Hell" 9:51
"You Took the Words Right out of My Mouth (Hot Summer Night)" 5:04
"Heaven Can Wait" 4:41
"All Revved Up with No Place to Go" 4:20
"Two Out of Three Ain't Bad" 5:25
"Paradise by the Dashboard Light" 8:28
"For Crying Out Loud" 8:44
Kokoonpano

Meat Loaf – laulu, taustalaulu, lyömäsoittimet
Todd Rundgren – kitara, lyömäsoittimet (kappaleessa 2), koskettimet (kappaleessa 1), taustalaulu
Kasim Sulton – bassokitara, laulu
Roy Bittan – piano, koskettimet
Steve Margoshes – piano (kappaleessa 7)
Cheryl Hardwick – piano (kappaleessa 7)
Jim Steinman – koskettimet , lyömäsoittimet, "himokkaat efektit" (kappaleessa 6), intron dialogi kappaleessa 2
Roger Powell – syntetisaattori
Edgar Winter – saksofoni (kappaleissa 2, 4, 6)
Max Weinberg – rummut
John Wilcox – rummut (kappaleissa 4, 5, 7)
Marcia McClain – intron dialogi kappaleessa 2
Phil "Scooter" Rizzuto, selostus kappaleessa 6
Ellen Foley – laulu
Rory Dodd – laulu
Gene Orloff – konserttimestari (New Yorkin filharmonikot, Philadelphian orkesteri)
Tompseli

Tompseli on suoalue Itäkosken kylän lähettyvillä Kemijoen itäpuolella, Keminmaassa, Lapin läänissä. Suota on ojitettu. Pohjoisessa suo rajautuu Poropalo-nimiseen kohoumaan ja etelässä Sammalkumpu- ja Erkinkumpu-nimisiin kohoumiin.
Tom Conway

| Tom Conway |
| --- | --- |
 Tom Conway elokuvan Grand Central Murder trailerissa
Henkilötiedot
Koko nimi:  Thomas Charles Sanders
Syntynyt: 15. syyskuuta 1904 Pietari, Venäjä
Kuollut: 22. huhtikuuta 1967 (62 vuotta) Culver City, Kalifornia, Yhdysvallat
Aiheesta muualla
IMDb 
Elonet
Tom Conway (oik. Thomas Charles Sanders) (15. syyskuuta 1904 Pietari, Venäjä – 22. huhtikuuta 1967 Culver City, Kalifornia, Yhdysvallat) oli englantilainen elokuva- ja radionäyttelijä. Hänen veljensä oli näyttelijä George Sanders.
Conway muistetaan parhaiten The Falconin roolista, jota hän esitti kymmenessä sarjan elokuvassa 1942–1946. Vuosina 1946–1947 hän esitti Sherlock Holmesia radiossa Nigel Brucen esittäessä tohtori Watsonia.
Tom Conway kuoli maksakirroosiin 62 vuoden ikäisenä. Hänellä on tähti Hollywood Walk of Famella.
Filmografia (valikoima)

| Vuosi | Alkuperäinen nimi | Suomenkielinen nimi |
| --- | --- | --- |
| 1941 | Tarzan's Secret Treasure | Tarzanin salainen aarre |
| 1942 | Cat People | Kissaihmiset |
| 1942 | Mrs. Miniver | Rouva Miniver |
| 1942 | The Falcon's Brother |  |
| 1943 | The Falcon and the Co-Eds |  |
| 1943 | I Walked with a Zombie | Yö voodoo-saarella |
| 1943 | The Seventh Victim | Seitsemäs uhri |
| 1943 | The Falcon Strikes Back |  |
| 1943 | The Falcon in Danger |  |
| 1944 | The Falcon in Mexico |  |
| 1944 | The Falcon Out West |  |
| 1944 | The Falcon in Hollywood |  |
| 1945 | The Falcon in San Francisco |  |
| 1946 | The Falcon's Alibi |  |
| 1946 | The Falcon's Adventure |  |
Beledweyne

| Beledweyne |
| --- | --- |
 Beledweyne Hiiraanin alueen eli gobolin pääkaupunki.
 Beledweyne
 Koordinaatit: 4°44′9.5″N, 45°12′14.3″E 
Valtio:   Somalia
Gobol:  Hiiraan
Hallinto:  
 – Pormestari:  Safiya Hassan Sheikh Ali Jimale
Aikavyöhyke:  UTC+3 (EAT)
Infobox OKVirheellinen NIMI-arvo: 
Beledweyne on Keski-Somaliassa sijaitsevan Hiiraanin alueen eli gobolin pääkaupunki. Kaupunki sijaitsee Shabeelle-joen laaksossa lähellä Etiopian-vastaista rajaa, noin 325 kilometriä pääkaupunki Mogadishusta.
Alueen levottomuudet

Vuonna 2006 Somalian siirtymäkauden hallitus Etiopian joukkojen tuella valtasi kaupungin Islamilaisten oikeusistuinten liiton taistelijoilta. 18. kesäkuuta 2009 kaupungissa tapahtui itsemurhaisku Medina-hotelliin, jossa kuoli 35 ihmistä, mukaan lukien Somalian turvallisuusministeri Omar Hashi Aden, entinen Somalian Etiopian-lähettiläs ja Afrikan unionin Abdikarim Farah.
Myöhemmin al-Shabaab valtasi kaupungin. 31.12.2011 hallituksen ja Etiopian joukot valtasivat kaupungin al-Shabaabilta.
Asukkaat

Asukkaista useimmat kuuluvat hawiye-klaanin alaklaaneihin, ja eri alaklaaneilla on hallussa eri osia kaupungista. Alaklaanien väliset jännitteet ovat ajoittain puhjenneet taisteluiksi.
Beledweynessä järjestettiin vuonna 2012 ensimmäiset kunnallisvaalit sisällissodan alkamisen jälkeen 1990-luvun alkupuolella. Vuonna 2019 järjestetyissä toisissa vaaleissa valittiin pormestariksi Safiya Hassan Sheikh Ali Jimale, josta tuli ensimmäinen nainen joka on valittu Somaliassa kaupungin johtoon.
Somalian ensimmäinen presidentti Aden Abdullah Osman Daar syntyi Beledweynessä vuonna 1908.
Liikenneyhteydet

Kaupungin lähellä on Beledweynen lentokenttä, josta on lentoyhteys muun muassa Mogadishuun. Kenttä oli ainakin vuonna 2016 vielä päällystämätön hiekkakenttä.
Ilmasto

Beledweynen ilmasto on melko tasainen ympäri vuoden. Kesät ovat kuumia, hiostavia ja usein pilvisiä. Talvet ovat lämpimiä ja osittain pilvisiä. Lämpötila pysyttelee yleensä 21–39 °C välillä ja laskee harvoin alle 19 °C tai on yli 40 °C. Kuumin kausi alkaa helmikuun lopulla ja päättyy maaliskuussa. Viilein aika vuodesta on loka–tammikuussa.
Vuonna 2019 erityisen voimakas Intian valtameren dipoli-ilmiön positiivinen vaihe aiheutti sateita ja tulvia koko Itä-Afrikassa. Beledweyne kaupunki peittyi tuolloin tulvaan, kun Shabeelle-joki tulvi yli uomastaan. Ihmisiä jäi loukkuun talojen katoille ja puihin, jonne he olivat joutuneet pakenemaan. Yli 200 000 ihmistä joutui pakenemaan tulvia kuivemmille alueille.
Aiheesta muualla

Kuvia tai muita tiedostoja aiheesta Beledweyne Wikimedia Commonsissa
South-Central Somalia Floods ACAPS Briefing Note: Floods.  30.10.2014. Viitattu 29.11.2019. (englanniksi)
Tonokin oireyhtymä

Tonokin oireyhtymä on Tonokin ja muiden vuonna 1990 kuvaama oireisto. Vammautuneet olivat sisarukset, joilla havaittiin lyhytkasvuisuutta, brakydaktyliaa, kynsien dysplasiaa ja älyllistä kehitysvammaisuutta. Brakydaktyliaa pidettiin B-tyyppisenä.
Vuonna 1998 Sorge ja muut kuvasivat 13,5-vuotiaan pojan, jolla oli mikrokefalia, lyhyt koko, B-tyypin brakydaktylia, kynsien dysplasia, luuston poikkeavuuksia ja kehitysvamma. Henkilön äidillä oli peukalojen brakydaktylia ja samankaltainen ulkonäkö, mutta kehitysvammaisuutta tällä ei ilmennyt. Raportin yhteydessä Tonokin oireyhtymän esitettiin olevan erillinen häiriönsä, joka periytyisi vallitsevasti mahdollisesti autosomissa tai olisi X-linkittynyt.
Belendzher

Kartalla on varjagien kauppareitit idässä 700–1000-luvuilla. Belendzher sijaitsi Volgan-Itämeren reitin varrella (punaisella).
Belendzher (Balanjar, Baranjar, Belenjer, Bülünjar) oli keskiaikainen kaupunki, joka sijaitsi Pohjois-Kaukasuksen Dagestanissa Derbentin ja Semenderin kaupunkien välillä ilmeisesti Sulak-joen alajuoksulla. Se kukoisti 600–900-luvuilla. Arabikirjailijoiden Ibn al-Faqih ja Abu al-Fida mukaan kaupungin olisi perustanut Balanjar ibn Japheth.
Kaupungin syntyminen

Kaupunki syntyi saman nimisen heimoliittymän keskukseksi. Belendzherin heimo mainitaan Kaukasuksella 560-luvulla, kun heidän armeijansa komentajanaan Muhammad at-Tabari yhdessä alaanien, abhaasien ja brandzharien kanssa hyökkäsi Armeniaan. Heidät voitti šaahi Khosrau I. Myöhemmässä historiankirjoituksessa mainitaan Khosraun perustaneen kaupungin. 566–571 Belendzher kuului osaksi Länsiturkkilaista kaanikuntaa. 600-luvun alusta lähtien se kuului Länsiturkkilaisesta kaanikunnasta irronneeseen Kasaarien kaanikuntaan.
Kasaarien-arabien sodat

Vuonna 652/653 Belendzherin lähellä käytiin ensimmäinen kasaarien ja arabien Kalifaatin välillä. Kaupungissa oli suuri sotajoukko, joka onnistui välttämään valloituksen heittolaitteiden avulla. Arabien armeija tuhottiin ja sen sotajoukkojen komentaja Salman ibn Rabi kuoli taistelussa. Siitä lähtien kaupunki oli kasaarien-arabien taisteluiden keskuspaikkana. Rajan läheisyyden takia se oli aina ensimmäinen suuri kaupunki, johon arabit pääsivät ylitettyään Derbentin muurit. Arabikirjailija al-Masudi 900-luvulla mainitsee sen olleen Kasaarian pääkaupungin. Muissa lähteissä mainitaan siellä olleen Kasaarien kaani sijaishallitsija (sahib).
Arabit valtasivat ja ryöstivät Belendzherin 21.8.722 30 000 miehen armeijalla, jonka komentajana oli al-Dzharraha ibn-Abdallaha al-Hakami. Kaupungin asukkaat yrittivät puolustautua ympyröimällä kaupungin yhteensidotuilla kärrynpyörillä, minkä arabit onnistuivat murtamaan. Tämän jälkeen osa asukkaista pakeni kaupungista ja suurin osa vangeista hukutettiin viereiseen jokeen. Arabit saivat käsiinsä suuria aarteita. Belendzherin hallitsija pakeni Semenderiin. Hän palasi myöhemmin takaisin, kun al-Dzharra lupasi antaa hänelle takaisin vangikseen ottamat hallitsijan vaimon ja lapset. Hallitsija tunnusti arabien ylivallan alueellaan. Sen jälkeen kaupunkiin hyökättiin ainakin kahdesti vielä: 732/733 ja 737. Sen jälkeen kaupungista ei ole enää mitään tietoja. Kasaarien toiminta keskittyi pohjoisempana sijaitsevaan Semenderiin ja myöhemmin Volgan alajuoksulle, Itiliin.
Kaupunki 800-luvulla

800-luvun lähteissä se vielä mainittiin, mutta mitään tarkempia tietoja siitä ei enää kerrottu. Oletettavasti se on vielä ollut silloin olemassa, koska sen asukkaina mainittiin olleen abbasidien guljamit (nuoret soturit) ja heidän komentajanaan kasaari Ishak ibn Kunadzh.  900-luvulla kaupunkia ei enää mainita missään kasaarilähteissä.
Kaupunki ja sijainti

Belendzheriä on kuvailtu varsin yleisellä tasolla johtuen vähäisistä tiedoista. Siellä mainittiin olleen linnoitus ja vartiotorni. Sen sijainti ei ole tarkkaan vieläkään tiedossa, mutta se on sijainnut Derbentin ja Semenderin välillä jonkin joen varrella johon valloittajat hukuttivat kaupunkilaisia. Belendzherin nimi mainitaan vain arabialais-persialaisissa lähteissä. Monien historioitsijoiden mielestä se olisi ollut sama kuin armenialaisissa lähteissä mainittu kasaarikaupunki Varacan.
Arkeologia

Arkeologisia todisteita kaupungista ei ole. Arkeologi Murad G. Gadzhievich on olettanut sen sijainneen Terksko-Sulakin alueella Verhnechirjurtovin muinaislinnassa, joka sijaitsi Sulak-joen oikealla rannalla vuorten ja tasangon välissä. Aluetta tutkittiin 1950–1970-luvuilla. Nyt se on jäänyt Chirjurtovin vesivoimalan vesien alle.
Tom Courtenay

Tom Courtenay vuonna 1974.
Tom Courtenay vuonna 2015.
Thomas Daniel ”Tom” Courtenay [ˈkɔːrtni] (s. 25. helmikuuta 1937 Kingston upon Hull) on englantilainen näyttelijä, joka tuli tunnetuksi 1960-luvulla menestyselokuvista Kaikista kapinallisin (1962), Billy Liar (1963) ja Tohtori Živago (1965) – Courtenay oli pašša Antipovin roolista ehdolla sivuosa-Oscarin saajaksi. Courtenay näytteli myös suomalaisen elokuvaohjaajan Caspar Wreden elokuvissa Sotamies Potter (1962) ja Ivan Denisovitshin päivä (1970).
Elokuvien lisäksi Courtenay on arvostettu teatterinäyttelijä. Televisiossa hän on näytellyt harvoin, poikkeuksena muun muassa BBC:lle tehty televisioversio näytelmästä She Stoops to Conquer vuonna 1971 sekä muutamat Alan Ayckbournin näytelmät.
1970-luvun alun jälkeen Courtenay keskittyi lähinnä teatterityöhön. Vuonna 1983 hän teki paluun elokuviin näytellen Peter Yatesin ohjaamassa elokuvassa Pukija. Roolistaan hän sai Oscar-ehdokkuuden (häviten palkinnon Robert Duvallille). Vuonna 1987 Courtenay oli mukana Bill Cosbyn tähdittämässä pahasti flopanneessa komediassa Leonard osa 6.
Vuonna 2012 Courtenay näytteli draamakomediassa Kvartetti. Vuonna 2015 hän näytteli yhdessä Charlotte Ramplingin kanssa elokuvassa 45 vuotta. Courtenay palkittiin roolisuorituksestaan Berliinin elokuvajuhlilla parhaan miespääosan esittäjän Hopeinen karhu -palkinnolla. Vuonna 2015 hänet nähtiin myös Minkä taakseen jättää -rikossarjan ensimmäisellä tuotantokaudella, jossa hän näytteli yhtä päärooleista.
Vuonna 1999 Courtenaysta tuli Hullin yliopiston kunniatohtori. Ritariksi Courtenay lyötiin vuonna 2001. Yhdysvaltalainen indierock-yhtye Yo La Tengo on levyttänyt kappaleen nimeltä ”Tom Courtenay”.
Aiheesta muualla

Tom Courtenay Internet Movie Databasessa. (englanniksi)
Tom Courtenay Elonetissä.
Tomi Väkelä

Tomi Väkelä (s. 11. toukokuuta 1972) on suomalainen jääkiekkoilija, jonka peliura päättyi neliraajahalvaukseen vuonna 1990. Vammautuminen tapahtui, kun hän kaatui kaukalon laitaa vasten nuorten maajoukkueen EM-turnauksessa Ruotsissa. Hän oli yksi ikäluokkansa lupaavimmista pelaajista.kenen mukaan? Traaginen tapaturma sai maanlaajuista huomiota eri lehdissä.
Tomi Väkelän seura Vaasan Sport on jäädyttänyt hänen pelinumeronsa 27, mutta sen käyttöoikeus annettiin hänen pojalleen Jesselle tämän siirryttyä Sportin edustusjoukkueeseen.
Varhaisessa vaiheessa päättyneen urheilu-uransa jälkeen Väkelä on toiminut nuorten kykyjen pelaajatarkkailijana Euroopassa työnantajanaan NHL:n pelaajatarkkailuosasto.
Tomra (taajama)

| Tomra |
| --- | --- |

 Tomra
 Koordinaatit: 62°34′52″N, 6°55′51″E 
Valtio:  Norja
Lääni:  Møre ja Romsdal
Kunta:  Vestnes
Pinta-ala:  
 – Maa:  1,5 km²
Väkiluku (2023):  1 095
 – Väestötiheys:  730 as./km²
Infobox OKVirheellinen NIMI-arvo: 
Tomra tai Tomrefjord on taajama Vestnesin kunnassa Møren ja Romsdalin läänissä Norjassa. Taajaman pinta-ala on 1,5 neliökilometriä ja asukasluku 1 095 vuonna 2023.
Tonometri

Tonometri.
Tonometri on lääketieteessä silmänpaineen mittaamiseen tarkoitettu työkalu. Silmänpainetta mitattessa yksikkönä on elohopeamillimetri.
Tonny Vilhena

| 0 | 1 | 2 |
| --- | --- | --- |

Henkilötiedot
Koko nimi: Tonny Emilio Trindade de Vilhena
Syntymäaika: 3. tammikuuta 1995 (ikä 29)
Syntymäpaikka:  Maassluis, Alankomaat
Pelipaikka: keskikenttä
Pituus: 175 senttimetriä
Seura
Seura:  Krasnodar
Junioriseurat
–2003  2003–2012:  VDL-Maassluis    Feyenoord
Seurat
| Vuodet | Seura | O (M) |
| 2012–2019 2019– |  Feyenoord  Krasnodar | 208 (36) 16 (2) |
Maajoukkue
| 2011–2012 2012– 2013–2016 2016– |  Alankomaat U-17  Alankomaat U-19  Alankomaat U-21  Alankomaat | 21 (8) 4 (1) 23 (4) 15 (0) |
 Seurajoukkueuran tilastot kattavat vain kansalliset sarjat, päivitetty 2. joulukuuta 2019.  Maajoukkueuran tilastot päivitetty 2. joulukuuta 2019.
Tonny Emilio Trindade de Vilhena (s. 3. tammikuuta 1995 Maassluis, Alankomaat) on alankomaalainen jalkapalloilija, pelipaikaltaan keskikenttäpelaaja. Hän edustaa venäläistä Krasnodaria, jonne hän siirtyi kesällä 2019 kotimaansa Feyenoordista.
Vilhena pelasi Alankomaiden A-maajoukkueessa ensimmäisen kerran kesäkuussa 2016 Itävaltaa vastaan. Marraskuun 2019 loppuun mennessä hän on pelannut 15 maaottelua, joista neljä on ollut MM-karsintaotteluita ja kaksi Kansojen liigan otteluita.
Tor Brenning

Tor Johan Brenning, vuoteen 1921 Jansson (22. lokakuuta 1903 Oulu – 19. helmikuuta 1983 Maarianhamina) oli ahvenanmaalainen poliitikko ja virkamies.
Brenning valmistui ylioppilaaksi 1921, suoritti Helsingin yliopistossa ylemmän oikeustutkinnon vuonna 1929 ja sai varatuomarin arvonimen vuonna 1932. Hän oli vuosina 1937–1953 Ålands Aktiebankin pääjohtaja ja vuosina 1954–1973 sen hallintoneuvoston puheenjohtaja. Hän oli Ahvenanmaan maakuntapäivien jäsen 1938–1952 ja varapuhemies 1945–1952. Ahvenanmaan maaherraksi hänet nimitettiin 4. joulukuuta 1953. Hänen virkakautensa alkoi 1. tammikuuta 1954 ja päättyi 1972. Brenningillä oli merkittävä asema laadittaessa vuonna 1952 voimaan tullutta Ahvenanmaan uutta itsehallintolakia.
Toivotut (Eino Valtanen)

| Toivotut Eino Valtanen |
| --- | --- | --- |

Kokoelmalevyn tiedot
 Formaatti: CD
 Tyylilaji: iskelmä
 Kesto: 59.30
 Levy-yhtiö: Poptori
Eino Valtasen muut julkaisut
| Tangokesä 1985 | Toivotut 2009 |   |
Toivotut on Eino Valtasen kokoelma-albumi vuodelta 2009.
Kappaleet

Tyttö metsässä – 2.57
Yksi on oikea – 2.14
Soittajapoika – 3.10
Hai Horttokaalot – 2.45
Totisen pojan jenkka – 3.10
Mahlun mahtihäät – 2.47
Sydänsuruja – 3.04
Tällaista rakkaus on – 3.02
Kiitolinjaa – 2.51
Läpi harmaan kiven – 2.36
Kuka puolestani itkee – 2.55
Lumous – 3.25
Taas voi tanssia illoin – 2.40
Niinkuin heikoilla jäillä – 3.03
Tämä yö on meidän – 2.16
Timantilla – 3.42
Hanuri ja hattu – 2.21
Vanhin jätkä – 2.42
Läheisyytesi – 4.39
Vanha tuulimylly – 3.13
Bad Romance

| ”Bad Romance” Lady Gaga |
| --- | --- | --- |

Singlen tiedot
 Albumilta: The Fame Monster
 Äänitetty : 2008
 Julkaistu: 19. lokakuuta 2009 radio  26. lokakuuta 2009 digi
 Tuottaja(t): RedOne
 Tyylilaji: pop, elektropop
 Levy-yhtiö: Streamline, Kon Live, Interscope, Cherrytree
Lady Gagan muut singlet
| ”Paparazzi” 2009 | ”Bad Romance” 2009 | ”Telephone” 2010 |
"Bad Romance" on Lady Gagan kappale, ja ensimmäinen singlejulkaisu EP-levyltä The Fame Monster. Kappaleen ovat sanoittaneet ja säveltäneet Lady Gaga sekä RedOne.
Kappale vuoti internetiin 2. lokakuuta 2009, mitä Gaga kommentoi: "Nettiin vuotanut versio saa korvani vuotamaan verta, odottakaas että kuulette oikean version." Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. Radioissa kappaleen soitto alkoi 19. lokakuuta. "Bad Romance" julkaistiin digitaalisena singlenä 26. lokakuuta ja myöhemmin fyysisesti. Rolling Stonen The 25 Best Songs of 2009 -listassa kappale sijoittui kymmenenneksi. Vuonna 2010 Lady Gaga voitti "Bad Romancella" seitsemän palkintoa sen musiikkivideosta MTV Video Music Awards -gaalassa, kolme palkintoa MTV Europe Music Awards -gaalassa ja vuonna 2011 Grammy-palkinnot parhaasta naisen esittämästä pop-kappaleesta ja parhaasta lyhyestä musiikkivideosta.
Julkaisu

Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. "Bad Romance" julkaistiin digitaalisesti singlenä 26. lokakuuta Ison-Britannian Radio 1 soitti "Bad Romancen" ensimmäisenä 19. lokakuuta 2009 kello 8.35 paikallista aikaa, eli Suomen aikaa klo 10.35. Gaga esiintyi Saturday Night Live -ohjelmassa 3. lokakuuta 2009, jolloin hän esitti kolmen kappaleen sekoituksen. Kappaleiden "LoveGame" ja "Poker Face" välissä Gaga soittaa pianolla akustisen otteen "Bad Romance" -kappaleesta.
Kappaleesta vuoti internetiin 2. lokakuuta huonolaatuinen demoversio, jota Gaga itsekin haukkui Twitterissä: "Nettiin vuotanut seuraava singleni saa korvani vuotamaan verta. Odottakaapas kun kuulette kappaleesta oikean version".
Kappalelista > CD-single

Bad Romance (Radio Edit) – 4:24
Bad Romance (Main) – 4:54
Kappalelista > CD-single > Toinen versio

Bad Romance (Radio Edit)
Just Dance (Deewaan Remix) (Feat. Ashking, Wedis, Lush & Young Thoro)
Kappalelista > Promo-CD

Bad Romance (Short Radio Edit) – 4:00
Bad Romance (Radio Edit) – 4:22
Bad Romance (Main) – 4:54
Kappalelista > Download

Bad Romance – 4:54
Bad Romance (Hercules & Love Affair Remix) – 5:11
Bad Romance (Chew Fu Remix) – 7:13
Bad Romance (Starsmith Remix) – 4:55
Bad Romance (Music Video) – 5:14
Live-esitykset

Gaga soitti otteen kappaleesta pianolla akustisesti Saturday Night Live -ohjelmassa Yhdysvalloissa 3. lokakuuta.[lähde? ]
Musiikkivideo

Laurieann Gibson vahvisti GagaDaily.com:lle tehneensä koreografian "Bad Romance" -singlen musiikkivideota varten. Gibson sanoi, että videosta tulee "fantastinen". Myöhemmin myös David Guetta päivitti Twitter-blogiinsa viestin, jossa kertoo olevansa seuraavan Lady Gagan musiikkivideon kuvauksissa ja Guetta kehuu häntä hullun nerokkaaksi.[lähde? ] Musiikkivideo kuvattiin 16. lokakuuta 2009. Videon ohjasi Francis Lawrence ja se julkaistiin Lady Gagan YouTube-kanavalla 23. marraskuuta 2009. Video oli YouTuben kaikkien aikojen katsotuin video jonkin aikaa, ennen kuin Justin Bieberin "Baby"-kappaleen video ohitti sen.
Listasijoitukset

| Lista | Korkein sijoitus |
| --- | --- |
Alankomaat: 7
Australia: 2
Belgia (Flanderi): 2
Belgia (Vallonia): 4
Espanja: 1
Irlanti: 1
Iso-Britannia: 1
Italia: 1
Itävalta: 1
Kanada: 1
Ranska: 1
Ruotsi: 1
Saksa: 1
Slovakia: 1
Suomi: 1
Sveitsi: 2
Tšekki: 1
Unkari: 1
Uusi-Seelanti: 2
Yhdysvallat: 2
Yhdysvallat (Pop Songs): 1
Yhdysvallat (Dance/Club Play Songs): 1
Yhdysvallat (Adult Pop Songs): 7
Yhdysvallat (Adult Contemporary): 20
Yhdysvallat (Latin Songs): 15
Aiheesta muualla

Kappaleen musiikkivideo (YouTube)
Tom Cross

| Tom Cross> Henkilötiedot |
| --- | --- |
Syntynyt: Milwaukee, Wisconsin Yhdysvallat
Ammatti:  elokuvaleikkaaja
Tom Cross on yhdysvaltalainen Oscar-palkittu elokuvaleikkaaja. Hän aloitti uransa apulaisleikkaajana vuonna 1997. Hän sai maailmanlaajuista huomiota työstään elokuvassa Whiplash (2014), josta hänet palkittiin parhaan leikkauksen Oscar-palkinnolla. Hän myös leikkasi Chazellen elokuvan La La Land (2016).
Filmografia

| 0 | 1 | 2 | 3 |
| --- | --- | --- | --- |

| Vuosi | Elokuva | Ohjaaja | Huom. |
| 2010 | The Space Between | Travis Fine |  |
| 2012 | Any Day Now | Travis Fine |  |
| 2014 | Whiplash | Damien Chazelle | Parhaan leikkauksen Oscar Parhaan leikkauksen Bafta |
| 2014 | Time Lapse | Bradley D. King |  |
| 2015 | The Driftless Area | Zachary Slusser |  |
| 2015 | Joy | David O. Russell | leikkaajana yhdessä Alan Baumgartenin, Christopher Tellefsenin ja Jay Cassidyn kanssa |
| 2016 | La La Land | Damien Chazelle | Ehdokkuus – parhaan leikkauksen Oscar Ehdokkuus – parhaan leikkauksen Bafta |
| 2017 | Hostiles | Scott Cooper |  |
| 2017 | The Greatest Showman | Michael Gracey | leikkaajana yhdessä Joe Hutshingin, Jon Pollin, Michael McCuskerin, Robert Duffyn ja Spencer Susserin kanssa |
| 2018 | Ensimmäisenä kuussa | Damien Chazelle |  |
| 2021 | 007 No Time to Die | Cary Joji Fukunaga | leikkaajana yhdessä Elliot Grahamin kanssa |
Aiheesta muualla

Tom Cross Internet Movie Databasessa. (englanniksi)
Ticinojoki

| Ticinojoki |
| --- | --- |
 Ticinojoki Italian Sesto Calendessa
Alkulähde:  Nufenenpass  46°29′20″N, 8°24′20″E
Laskupaikka:  Pojoki
Maat:  Sveitsi ja Italia
Pituus:  248 km
Alkulähteen korkeus:  2 600 m

Ticino (italiaa, saks. Tessin, retoromaaniksi Tessin) on Sveitsissä ja Italiassa virtaava Pon sivujoki. Ticino on 250 kilometriä pitkä. Sveitsin alueella jokea on 91 kilometriä. Joki on antanut nimensä Ticinon kantonille.
Joen kulku

Ticino saa alkunsa Keski-Sveitsistä Gotthardin vuorilta Nufenenpassin alueelta runsaan 2 500 metrin korkeudesta. Joki virtaa Leventinan laaksossa, Bellinzonan ohi ja Maggiorejärveen järven pohjoispäässä Locarnon itäpuolella. Joki on Maggiorejärven laskujoki ja laskee Pojokeen Pavian kaakkoispuolella Italian Lombardiassa. Ticinon pisin sivujoki Sveitsin alueella on Moesa.
Aiheesta muualla

Kuvia tai muita tiedostoja aiheesta Ticinojoki Wikimedia Commonsissa
Crivelli, Ruggero: Tessin (Fluss) (Sveitsin historiallisen tietosanakirjan artikkeli) Historisches Lexikon der Schweiz (HLS).  27.8.2012. Bern:  Stiftung HLS. (saksaksi), (ranskaksi), (italiaksi)